เราสามารถเริ่มทานยาคุมตอนไม่มีประจำเดือนได้มั้ยคะ หรือต้องรอให้มีประจำเดือนก่อนถึงจะทานได้
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา และคลาดเคลื่อนกันวันละไม่เกิน 3 ชั่วโมง โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ดังนั้นสามารถเริ่มยาคุมตอนไม่มีประจำเดือนได้ แต่ต้องแน่ใจว่าไม่ตั้งครรภ์ โดยสามารถยืนยันการตั้งครรภ์ให้แน่ชัดก่อนได้ ชุดตรวจทางปัสสาวะให้ผลที่แน่นอนได้ตั้งแต่ 10-14 วันหลังมีการปฏิสนธิการใช้ยาคุมแบบแผงนั้นถ้าเป็นแบบ 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ กรณีเป็นแบบ 28 เม็ด ก็คล้ายกันคือก็เป็นยาฮอร์โมนแค่ 21 เม็ดแรก ส่วน 7 เม็ดสุดท้ายจะเป็นเม็ดแป้งที่กินเพื่อกันลืมเท่านั้น ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไป